Getdi (Ağ Aşıq)
Adəm ata, Həvva gəldi, 
Dünya səndə qaldı, getdi. 
Ömr eylədi neçə illər, 
Dərdə-qəmə daldı, getdi.

Səndə gəzdi neçə xanlar,
Kəmərbəstə qəhrəmanlar,
Neçə-neçə Süleymanlar,
Gözü yaşla doldu, getdi.

Pərixanım, Abbas hanı? 
Haqq aşığı o Qurbani, 
Tərk eylədi bu dünyam, 
Muradını aldı, getdi.

Ağ Aşıq çağır allahı, 
Yetər dada şahlar-şahı, 
Çox zülümkar padşahları, 
Fələk taxtdan saldı, getdi.

Gəraylılar